

**Ерейментау ауданының Тайбай ауылдық округінің аумағындағы шектеу іс-шараларын алу туралы**

Ақмола облысы Ерейментау ауданы Тайбай ауылдық округі әкімінің 2016 жылғы 21 қыркүйектегі № 4 шешімі

      "Ветеринария туралы" Қазақстан Республикасының 2002 жылғы 10 шілдедегі Заңының 10-1 бабындағы 8) тармақшасына сәйкес, "Ерейментау аудандық аумақтық инспекциясы Ветеринарлық бақылау және қадағалау комитеті" мемлекеттік мекемесінің шектеу іс-шараларын алу туралы 2016 жылғы 21 қыркүйектегі № 01-30-433 ұсынысы негізінде Тайбай ауылдық округі әкімі **ШЕШІМ ҚАБЫЛДАДЫ:**  
      1. Ерейментау ауданының Тайбай ауылдық округі аумағындағы шектеу іс-шаралары алынсын.  
      2. Тайбай ауылдық округі әкімінің "Ерейментау ауданының Тайбай ауылдық округі Тайбай ауылының аумағында шектеу іс-шараларын белгілеу туралы" 2014 жылғы 04 маусымдағы № 4 шешімінің (№ 4224 нормативтік құқықтық актілерді мемлекеттік тіркеу Тізімінде тіркелген, "Ереймен"-"Ерейментау" газеттерінде 2014 жылғы 14 маусымда жарияланды) күші жойылды деп танылсын.  
      3. Осы шешімнің орындалуын бақылауды өзіме қалдырамын.  
      4. Осы шешім қол қойылған күнінен бастап күшіне енеді және қолданысқа енгізіледі.

|  |  |
| --- | --- |
| *Тайбай ауылдық округі әкімі* | *Ж.Жаншуаков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК